Janin (filem)

Janin ialah sebuah filem seram thriller Malaysia 2010 arahan pengarah berpengalaman, M. Hitler Zami yang ditayangkan di pawagam Malaysia pada 23 Disember 2010. Filem yang dibintangi oleh Eja, Hairie Othman, Zami Ismail, Sherie Merlis  dan Seniman Kuswadinata ini membongkar masalah masyarakat yang tunduk kepada hasutan syaitan.

Plot 
Janin mengisahkan kehidupan penduduk di sebuah kampung nelayan yang hidup dengan aman damai. Cerita bermula dengan ramai penduduk kampung selalu kehilangan duit mereka. Tetapi mereka tidak mengetahui siapa yang mencuri wang mereka. Sehinggalah beberapa orang kampung terserempak dengan pencuri kecil bernama Esah.

Esah, seekor toyol selalu mengunjungi keluarga Sutera isteri kepada nelayan bernama Hashim tanpa mereka sedari. Mereka mempunyai tiga orang anak yang masih kecil. Kunjungan Esah ke rumah Sutera terlalu kerap membuatkan hasil pencurian berkurangan. Ini membuatkan pembela Esah menjadi marah kerana hasil kecurian semakin berkurangan.

Esah dimarah oleh pembelanya dan enggan diberi makan. Esah yang dahagakan kasih sayang telah membunuh orang yang membelanya. Tanpa tuan, Esah menjadi ganas dan telah menyerang penduduk kampung dan banyak kejadian negeri telah berlaku. Orang  orang kampong telah berpakat dan mula bertindak untuk menangkap Esah, tetapi tidak berhasil. Dengan tidak disangka mereka mendapat kejutan apabila mendapat tahu tentang hubungan antara Esah dan Sutera

Pelakon
Eja, Hairie Othman, Sherie Merlis, Kuswadinata, Zulkifli Zain, Zami Ismail, Kismah Johar, Rashidah Jaafar, Ghazali Abu Noh, Idris Mohd Diah, Wan Mohammad Ikram, Fikhree Bakar

Pencapaian 
Pemenang
 Pelakon Wanita Terbaik Filem - Anugerah Skrin 2011 - Siti Shahrizah (Eja)

Calon 
 Filem Terbaik - Anugerah Skrin 2011

Pautan luar 
Janin di Sinema Malaysia 

Filem Malaysia tahun 2010
Filem bahasa Melayu
Filem terbitan Grand Brilliance
Filem arahan M. Hitler Zami